Esti aspeutu social, que nunca nun s'atribuye al solhorru, atribúyese pol contrariu al molín, daqué fácil de pensar cuando'l molín ta nel pueblu, nos pueblos llanos de perbaxo, pero difícil cuando tá a ún o dos kilómetros del pueblu nos pueblos más altos. Son estos llugares arrequexaos, lloñe de los pueblos, más atopadizos pa ser ñeros d'amor que llugares de fila y xuntes. Asina lo diz el cantar: